21.10.2009
Lähetin Peter Josephille videohaastattelupyynnön...
..Ei vastausta
3.11.2009
Lähetin toisen sähköpostin Peter Josephille...
Vastaus!
Vastaus! (10.11)
"Charles, Olen tällä hetkellä todella kiireinen. Matkustelen paljon tässä kuussa.
Palataan asiaan Joulukuun alussa. Terveisin: Peter"
1.12.2009
1.12.2009: Lähetän toisen haastattelupyynnön Peter Josephille...
(odottelua)
5.12: "...saat 2 tuntia. Olen Bushwickissä..."
Kuka on Peter Joseph?
Charles Robinsonin lyhytdokumentti
www.whoispeterjoseph.com
Taustaa
Nimeni on Peter Joseph, asun Brooklynissa New Yorkissa, olen 31-vuotias.
Olen itsenäinen elokuvantekijä ja luullakseni myös Zeitgeist-liikkeen
tosiasiallinen perustaja.
Mitä taustaani tulee, synnyin keskiluokkaiseen perheeseen.
Isäni on jo eläkkeellä oleva postin työntekijä
ja äitini on eläkkeelle jäänyt lastensuojeluviranomainen.
Itse asiassa monet sosiaaliset huoleni yhteiskuntaa koskien juontavat luullakseni juurensa tarinoista,
joita lapsuudessani kuulin äitini kertovan.
Aloin kiinnostua musiikista muistaakseni kahdeksan tai yhdeksän vuoden iässä.
Rakastuin lyömäsoittimiin, rumpuihin sekä rytmiin.
Olin erittäin onnekas tullessani valituksi
yliopiston taidekouluun Pohjois-Carolinassa,
sillä se antoi minulle mahdollisuuden kasvaa hyvin erilaisen kasvatuksen puitteissa
kuin useimmat ihmiset pienissä maalaiskylissä
etelävaltioissa, kuten esimerkiksi juuri Pohjois-Carolinassa.
Ja tutustuin moniin erilaisiin kulttuureihin, useisiin erilaisiin mielenkiinnon kohteisiin
ja asioihin, joihin ei törmäisi esimerkiksi tavanomaisessa high schoolissa eteläosavaltioissa.
Tutustuin moniin hyvin erilaisiin ihmisiin
ja erityisesti taiteellisiin ja luoviin ihmisiin.
Luulen noiden kokemusten ikään kuin jättäneen jälkensä minuun
ja vaikuttaneen kehitykseni suuntaan.
Musiikki ja lyömäsoittimet ovat suorassa kytköksessä identiteettiini.
Ihmiset sanovat minulle: "Työskentelet yhteiskuntaorganisaation parissa,
mutta olet kuitenkin vain pelkkä muusikko."
Tällaista muodollisen pätevyyden ajattelua ilmenee usein henkilöiden keskuudessa,
jotka puhuvat niistä aiheista, joita Zeitgeist-liikkeessä käsittelemme
tai joita Zeitgeist-elokuvissa käsitellään.
Voimme puhua siitä hieman myöhemmin,
mutta haluaisin sanoa, että suhtaudun musiikkiin nykyään meditaation muotona.
Se on eräänlainen purkuventtiili, joka pitää minut tasapainossa.
Harjoittelen edelleen oman itseni vuoksi.
En enää käy esiintymässä juurikaan
ajan puutteen vuoksi.
Toisen korkeakouluvuoteni jälkeen jätin opintoni kesken,
sillä tajusin, että kertynyt opintovelkani ei missään tapauksessa ollut sen arvoista.
Jo silloin tajusin, että jotakin on vialla, kun ihmiset menevät kouluun
ja ottavat aivan järjettömän summan lainaa, 80,000 - 100,000 dollaria.
Sitten heidät vain heitetään mukaan työvoimaan
vääjäämättömästi omaehtoiseen määräaikaisorjuuteen,
tilanteeseen, jossa heidän on automaattisesti annettava itsensä järjestelmälle, koska he ovat jo korviaan myöten veloissa.
Alkuperäinen haaveeni oli sooloura marimbansoittajana klassisen musiikin saralla.
Naurettava ajatus näin jälkeenpäin ajatellen,
mutta meillä kaikilla on kasvaessamme omat sinisilmäisyyden kautemme.
Kun musiikista tuli minulle uravaihtoehtona vaikeasti tavoiteltava,
aloin paneutua enemmän videotyöskentelyyn ja editointiin ja sain töitä New Yorkista
freelancerina tehden videoeditointia,
kuvausta sekä muuta videotyöskentelyä.
Tässä yhteiskunnassa on jollakin tapaa ansaittava rahaa,
enkä koskaan oikein löytänyt markkinarakoa musiikin saralta, joten päädyin mainosalalle.
Minulla oli työntekijänä aina ongelmia sen kanssa, että muut käskivät minulle, mitä minun tulee tehdä.
En tietenkään pitänyt mainosalasta.
En pitänyt siitä järjettömästä ihmisten mielipiteiden manipuloinnista vain siksi, että yritykset voisivat myydä rojuaan.
Niinpä aloin etsiä työtä rahoitussektorilta.
Aloin tehdä lyhytaikaista, kurssikehityksellä spekuloivaa osakekauppaa.
Se sujui kohtalaisesti. Minulla ei koskaan ollut käytössäni suurta sijoituspääomaa, joka siinä touhussa todella täytyisi olla,
mutta sain vedetyksi jonkin verran taskurahaa markkinoilta.
Jatkoin sitä katkonaisesti useita vuosia.
En tee sitä enää, sillä halveksun markkinajärjestelmää.
Perustelin moraalisesti toimintani sillä, että se oli ainoa työ, jonka pystyin keksimään,
johon ei liittynyt pomoa tai asiakasta. Se edusti minulle vapautta.
Myönnettäköön, että osakemarkkinoiden spekuloinnilla ei ole mitään yhteiskunnallista merkitystä.
Se ei hyödytä yhteiskuntaa millään tavalla.
Wall Streetin voisi räjäyttää taivaan tuuliin huomenna ja se ei vaikuttaisi hitonkaan vertaa
planeettamme asioiden luonnolliseen järjestykseen.
Eli siinä elämäni vaiheessa etsin vain pakotietä.
Halusin, ettei minun tarvitse enää sietää yritysjärjestelmän orjana olemista.
Silloin aloin ensimmäisen kerran tutkimaan kansantaloustiedettä.
Sinulla on varmasti muita kysymyksiä siitä aiheesta, joten lopetan tähän.
Zeitgeist sai alkunsa julkisena performanssina,
kokeellisena varietee-esityksenä.
Minulla oli pystytettynä kaksi videokangasta
ja niiden välissä laaja lyömäsoitinsetti, jolla esiinnyin
kankailla pyörivien videoiden kanssa.
Käytössä oli joitakin täällä näkyvistä välineistä.
Olen itse asiassa myynyt suurimman osan välineistäni,
mutta luulen, että minulla on joitakin valokuvia, jotka voin antaa sinulle.
Alkuperäisestä tapahtumasta on itse asiassa olemassa vain muutamia kuvia.
Toivon, että olisin dokumentoinut alkuperäisen tapahtuman,
koska ihmiset jatkuvasti kyselevät siitä.
Mutta joka tapauksessa se alkoi luovana teoksena,
varhaisten varietee-esitysten muunnoksena.
Elokuvaa ja elävää musiikkia, live-performanssia.
Ja kun se oli ohi...
Se oli siis ilmainen tapahtuma, esiinnyin kuutena iltana muistaakseni.
Ja ihmisiä tuli paikalle, mainostin sitä hullun lailla,
käytin tuhansia ja tuhansia dollareita.
Tein sen lähinnä siksi, että olin ollut jumissa yritysten maailmassa
ja halusin vain tehdä jotakin itseäni varten tunteakseni oloni hieman paremmaksi
maailmasta, joka menee suoraan sanottuna päin helvettiä.
Maailmasta, jota rahatalous hallitsee ja joka on sairas ja vääristynyt
uskontojen ja taloudellisen valtaeliitin toiminnan seurauksena.
Se oli vain tunteiden ilmaisu, itseasiassa hyvin vihainen, mutta juhlavasti esitetty tunteiden ilmaisu.
En todellakaan odottanut sen olevan alku millekään suuremmalle.
Kun se oli ohi, olin vain vähän enemmän velkaa
ja otin teokseni, jonka käyttöön minulla ei muuten ollut oikeutta,
enkä pyytänyt keneltäkään asianosaiselta suostumusta.
Heitin työni nettiin ihan vain nähdäkseni mitä tapahtuisi.
Ehkä ihmiset pitäisivät siitä, lataisivat sen ja saisin palautetta
tai jotain sinnepäin.
Se, mitä tapahtui, löi minut täysin ällikällä.
Laitoin sen jakoon yhdelle sivustolle ja siitä käynnistyi ketjureaktio.
Loppu on historiaa. En edes tiedä, miten se kaikki tarkalleen ottaen tapahtui.
Tiedän vain, että
sain vihiä jostakin, että videoni sai koko ajan valtavan määrän katsojia
ja siitä puhuttiin paljon, joten päätin rakentaa videolle nettisivut:
www.zeitgeistmovie.com
Jakelin sitä ilmaiseksi ja sitten tajusin, että ihmiset halusivat videoni DVD-levitykseen.
Ehkä minun pitäisi sitten yrittää tehdä niin.
Niinpä ajauduin vaikeaan tilanteeseen, jossa minun täytyi saada hyväksyntä kaikilta osallisilta.
Tämä oli hankalaa,
sillä kaikkilla kiiluivat vain dollarin kuvat silmissä,
olihan kyseessä internet-elokuva, joka oli jo saanut miljoonia katsojia.
Jouduin siten maksamaan paljon rahaa eri tahoille saadakseni homman käyntiin,
mutta moni oli vain onnellinen, että kaikki tämä tieto päätyy ihmisten ulottuville,
eikä heillä ollut mitään ongelmaa sen suhteen,
että jakelisin elokuvaa niin sanoakseni epäkaupallisesti
viiden dollarin kappalehintaan.
Seuraavaksi sain sähköpostin Artivist Film Festival -organisaatiolta
ja hämmästyksekseni he halusivat näyttää elokuvani elokuvafestivaaleillaan,
jotka olivat loppuunmyyty tapahtuma ja tupa oli täynnä väkeä.
Tässä vaiheessa se oli minulle vielä todella ällistyttävää.
Tämä oli siis sama järjestö, joka näytti myös Zeitgeist: Addendum -elokuvan seuraavana vuonna.
"Maailmassa, jossa mediaa minun mielestäni usein käytetään ennen kaikkea
pitämään meidät hieman tyhmennettyinä."
[aplodeja]
Olen usein sanonut, että taide ilman omaatuntoa on merkityksetöntä
ja mielestäni toiminta ilman omaatuntoa on hyödytöntä
Joten mielestäni on upeaa, että on olemassa elokuvafestivaalit, jotka edustavat tällaista ajattelua.
Mitä itse elokuvaan tulee,
ainoa sanottavani on, että koko elokuvani tarkoitus
on saada ihmiset tarkastelemaan kaikkien yhteiskunnassa
näkemiemme ongelmien perimmäisiä syitä.
Eli siinä pääpiirteittäin selostus siitä, miten se kaikki tapahtui.
Zeitgeist-liike
Zeitgeist-liike oli minulle erittäin vaikea päätös.
Olisin voinut tehdä Zeitgeist: Addendum -elokuvan, kuten muutkin yhteiskunnallisesti valveutuneet elokuvantekijät.
Olisin voinut vain sanoa: "Tässä on läjä juttuja
a ongelmia. Hei, tässä on läjä mahdollisia ratkaisuja.
Omaksukaa siitä, mitä haluatte. Katsotaan, mitä tapahtuu."
Olin aivan kahden vaiheilla, laitanko elokuvan loppuun:
"Tulkaa mukaan Zeitgeist-liikkeeseen."
Ja 6) Liity Z-liikkeeseen.
Mene osoitteeseen thezeitgeistmovement.com ja auta meitä luomaan
kaikkien aikojen suurin yhteiskunnallista muutosta ajava liike.
Tiesin, että sillä hetkellä, kun siitä tulee jotain elokuvailmiötä suurempaa,
elämäni todennäköisesti muuttuisi radikaalisti, niinkuin se sittemmin onkin muuttunut.
Zeitgeist: Addendum -elokuva sai alkukipinänsä kaikista saamistani sähköposteista, joissa ihmiset kyselivät:
"Mitä kaikille näille kulttuurimme ongelmille tulisi tehdä?
Mitä kieroutuneelle pankkijärjestelmälle tulisi tehdä?
Mitä tulisi tehdä niiden ihmisten suhteen, jotka ovat lukittuneet valtarakennelman yhteiskunnallisiin ohjelmointeihin?"
Käsitän ajatuksenjuoksun ja mielen ohjelmoituna ohjelmana.
Tarkastelen yhteiskuntaakin jatkuvasti käynnissä olevana ohjelmana.
Tämä ohjelmointi lukitsee ihmiset tiettyyn tarkastelunäkökulmaan.
Kuinka me oikein menettelemme näiden asioiden suhteen?
Mitä ja miten meidän tulisi tehdä?
Zeitgeist: Addendum oli pyrkimys vastata tuohon kysymykseen.
Ensimmäisen elokuvani julkaisun jälkeen se päätyi Jacque'in ja Roxannen käsiin
ja luettuani Jacque'in kirjan, jonka he lähettivät minulle tajusin,
että se oli todella tärkeää tietoa.
Tajusin, että jopa minulla oli monesta asiasta harhakäsityksiä, jotka täytyi oikaista.
Saadaksemme yhteiskunnan takaisin oikealle polulle,
meidän olisi ajateltava perimmäisiä ongelmia.
Tämä oli jotakin, mitä olin osittain jo yrittänyt tehdä ja josta minulla oli jo jonkinlainen hämärä käsitys,
mutta vasta Jacque Frescon tavattuani linssi tarkentui.
Kaikki ne asiat, joista minulla tavallaan oli aavistus,
Jaqcue'in elämänkokemus, kaikki se mistä hän oli puhunut niin kauan,
osoitti minut nähdäkseni oikeaan suuntaan.
Niinpä olen tehnyt kokonaisen osion hänen kanssaan Zeitgeit: Addendumissa
ja siitä se lähti.
Hyökkäykset
Jokainen, joka päättää kyseenalaistaa vallitsevan valtarakennelman oikeaoppisuuden,
perinteisen maailmankatsomuksen, puhumattakaan itse järjestelmästä, jossa elämme,
asettaa itsensä raivoisille hyökkäyksille alttiiksi.
Olen tästä hyvin tietoinen.
Jos katsoo taaksepäin historiaan niitä henkilöitä, jotka ovat kyseenalaistaneet valtarakennelman,
se on erittäin synkkää luettavaa.
Maailmassa on suuri määrä ihmisiä, jotka tietävät, että jokin on vialla,
mutta he eivät ymmärrä, mistä epäkohdat ovat lähtöisin,
koska he ovat oman aikansa maailmankuvan vankeja.
Sokrates ei koskaan pohtinut hänen aikanaan esiintynyttä orjuutta.
Se oli hänen näkökulmastaan täysin normaalia.
Tämä pätee kaikkiin yhteiskuntafilosofeihin, jotka ovat koskaan eläneet,
oli kyseessä sitten Karl Marx tai Platon.
He ovat kaikki olleet lukittuja oman aikansa maailmankuvaan
ja heidän ajatusprosessinsa kykenivät ulottumaan vain tiettyyn pisteeseen asti.
Lukeudun tähän joukkoon todennäköisesti myös itse.
Ihmiset ovat vankeina laatikossa.
He näkevät laatikon ympärillään,
he näkevät vuotokohdat, reiät ja repeämät
ja he yrittävät paikata näitä repeämiä,
mutta he eivät pysähdy ajattelemaan, että ehkäpä laatikossa itsessään on jotakin vikaa.
Ehkäpä laatikon eheys on jo itsessään epäkelpo, ehkä laatikko jo sinänsä on tarkoitukseen soveltumaton.
Taloudellinen järjestelmä, jossa elämme, on loiseliömäinen ajattelumalli,
joka voi ainoastaan johtaa itsetuhoon,
mutta ihmiset eivät käsitä sitä.
Niinpä jos hyökkäät talousjärjestelmää vastaan esittäen sen sellaisenaan, kaikkien karvat nousevat pystyyn.
Kaikki sanovat: "Hetkinen, tämä on maailma, jossa me elämme.
Elämme voittoon perustuvassa, työtä rahaa vastaan -maailmassa, syklisessä kulutuksessa.
Tähän me olemme tottuneet.
Me ymmärrämme, että luokkajaottelua esiintyy."
He heittävät peliin ihmisluonnon,
he heittävät peliin kaikenlaista saadakseen asian näyttämään siltä, että nykyinen asioiden laita on osa maailman luonnollista järjestystä,
mitä se tosiasiassa ei ole.
Jos minun pitäisi kiteyttää ne hyökkäykset, joita tyypillisesti minuun ja kanssani työskenteleviin ihmisiin kohdistetaan,
ensimmäinen ryhmä olisivat muodolliseen pätevyyteen liittyvät hyökkäykset.
Muodollinen pätevyys on nykyajan vastine papiston tunnukselle, jota kantavat ne, jotka tuntevat opetukset.
Tulee toki muistaa, että muodollisen pätevyyden merkitys muodostaa eräänlaisen skaalan.
En tietenkään menisi sellaiselle lääkärille, jos vain suinkin mahdollista,
jolla ei ole minkäänlaista muodollista pätevyyttä suorittaa leikkausta, jonka tarvitsen.
Leikkauksen suorittaminen vaatii ohjeistuksen sekä kokemusta.
Mutta jos katsomme spektrin toista ääripäätä,
jos tarkastelemme yksinkertaista tiedon analysointia,
historian analysointia,
jos tarkastelemme taloustiedettä, koska se on keinotekoinen järjestelmä,
eikä taloudellinen toiminta pohjimmillaan perustu mihinkään muuhun kuin sopimukseen.
Se ei perustu fysiikan lakeihin.
Ee ei perustu mihinkään planeettamme toimintaa kuvaavaan luonnonlakiin.
Yllättäen tuleekin hyvin olennaiseksi pohtia, mitä tällainen muodollinen pätevyys itse asiassa merkitsee yhteiskunnan kannalta.
Maisterin, kandidaatin tai tohtorin tutkinnon suorittaminen on kaksiteräinen miekka,
sillä mietitäänpä, mitä ihminen silloin itse asiassa tekee.
Hän käy läpi opinto-ohjelman, jonka ovat täysin hänelle laatineet
jo olemassa olevat instituutiot.
Yhteiskunnallisten aiheiden tapauksessa,
joihin liittyy paljon arvovalinnoista kohoavia näkemyseroja
ihminen menettää tällöin kykynsä tarkastella asioita objektiivisesti.
Hänen ajatteluunsa iskostuvat myös opetuksessa esitetyt uskomukset ja arvovalinnat.
Tutkinnon suorittaminen taloustieteissä, mikä luultavasti on maailman suurinta ajanhukkaa,
tarkoittaa sellaiseen käsitykseen iskostumista,
jossa taloustiede olisi jotakin luonnontiedettä, joka on todella johdettu jotenkin konkreettisesta maailmasta.
Siispä kun saan sähköposteja taloustieteen tohtoreilta,
jotka yrittävät paljastaa vääriksi esittämämme näkökulmat,
on hyvin ilmeistä, että syy heidän vastustukseensa on tosiasiassa tunnepohjainen.
He eivät katso asiaa lainkaan objektiivisesti.
Heidän uskomuksensa ovat kärjistyneet osaksi heidän identiteettiään.
Riistän heiltä heidän uskomuksensa
ja kumoan heidän taloustieteelliset käsityksensä, vieden heiltä samalla myös heidän identiteettinsä.
On helppo osoittaa, että osa historiamme suurimmista neroista, jotka ovat antaneet
maailmalle osan sen suurimmista keksinnöistä
ovat tulleet aikansa vakiintuneiden oppilaitosten ulkopuolelta,
työskennelleet yksin, tehneet itse omaa tutkimustyötään
ja hakeneet tietoa itse valitsemiltaan tahoilta.
He eivät vain istuneet luokassa ja päntänneet ulkoa heille syötettyä tietoa,
suorittaneet asteittaisia prosesseja valtarakennelman ohjaamina,
saaneet tutkintotodistusta ja huutaneet:
"Hei, nyt olen asiantuntija tällä alalla."
Upeimmat mielet ja lahjoitukset yhteiskunnalle
tulevat niiltä, jotka ajattelevt laatikon ulkopuolelta.
Minun ei tarvitse edes antaa tästä esimerkkejä tehdäkseni sen selväksi.
Palatakseni asiaan,
niin sanotun yhteiskuntasuunnittelun saralla en anna muodolliselle pätevyydelle lainkaan painoarvoa.
Akateeminen maailma on este yhteiskunnallisen kehityksen edistämiselle.
Toinen hyökkäysten ryhmä liittyy kulttuurivaikutteisiin
ja yhteiskunnalliseen ohjelmointiin.
Niinsanotut "vallitsevan asiaintilan omaehtoiset suojelijat",
ihmiset, jotka kärsivät järjestelmässä aivan kuten kaikki muutkin,
mutta heidän yhteiskunnallinen samaistumisensa on niin voimakasta, he ovat niin pahoin aikansa paradigmoihin sidottuja,
että heistä on täysin raivostuttavaa edes ajatella, että heidän elämänsä onkin väärin. Tämä tietenkin on kovin ristiriitaista.
Kohtaan tällaista käytöstä jatkuvasti.
Vallitsevan asiaintilan omaehtoiset suojelijat
syntyvät uskonnoista, taloustieteestä,
siitä demokratian illuusiosta, jota näemme nykypäivänä joka puolella maailmaa,
kaikista niistä ismeistä, jotka ovat täysin merkityksettömiä:
kapitalismi, kommunismi, fasismi, sosialismi.
On rahajärjestelmän ylipapisto, niin sanotut kapitalistit,
siitä voi käyttää tällaista retoriikkaa, itse en käytä kyseistä sanaa, sillä se on merkityksetön.
Raha-ismi on sana, jota käytän.
Rahan ansaitseminen perustuu suhteellisen edun periaatteelle,
joka puolestaan perustuu epärehellisyyteen. Piste.
Lisäksi on uskonnollisten aatteiden pappeutta, uskonnollista samaistumista
ja ajatus, että me jotenkin tietäisimme jo kaiken ja että on olemassa jumala,
joka katselee meitä yltäältä ohjaillen kaikkea.
En edes lähde käsittelemään niitä paradokseja, jotka seuraavat tästä äärimmäisen ahdasmielisestä käsityksestä.
Toisin sanoen suurin apuväline ihmisen ajattelun kehittymiselle
on oman iskostuneen maailmankuvansa murtaminen.
On erittäin vaikeaa nujertaa tunnelatautuneita käsityksiä, jotka ovat niin piintyneitä omaan ajatteluun,
että ihminen kokee välittömän tunnereaktion, välitöntä tuskaa ja kärsimystä, mikäli jokin koittaa häiritä näitä käsityksiä.
Se on äärimmäisen vaikea ongelma.
Mutta sanon sen jälleen: Meidän on opittava murtamaan...
tarkoitan, meidän on opittava tunnistamaan ja murtamaan omat iskostuneet käsityksemme,
mikäli aiomme lainkaan kehittyä yhteiskuntana.
Halusin suojella nimeäni, sillä en halunnut ystävieni ja perheeni joutuvan osallisiksi.
Ihmiset sanovat minulle: "Sinun pitäisi julkistaa kaikki. Jos aiot puhua näistä asioista,
sinun on oltava valmis kohtamaan toimintasi seuraukset."
Sain tuollaisen sähköpostin,
joka kritisoi minua nimeni pimittämisestä.
Ajattelin itsekseni, että se, mitä he itse asiassa sanovat noin lausuessaan,
on, että Martin Luther King ansaitsi kuolla
ja että Gandhi ansaitsi kuolla,
koska he tekivät itsensä tunnetuiksi.
Olen saanut useita tappouhkauksia uskonnollisilta yhteisöiltä.
Elämme todella sairaassa kulttuurissa.
Ihan oikeasti. Yhteiskunta on mielisairas.
Tässä kulttuurissa on normaalia olla häiriintynyt.
Siispä, nimeni "Peter Joseph"...
Missä vaiheessa henkilöllisyyteni tulee täysin läpinäkyväksi?
Pitäisikö minun kertoa ihmisille sosiaaliturvatunnukseni?
Pitäisikö minun antaa heille veroilmoitukseni?
Ja tähän väliin lisättäköön,
että historiasta löytyy paljon ihmisiä, jotka ovat käyttäneet etunimeään ja toista nimeään
jättäen sukunimensä pois viestiessään ja toimiessaan yhteiskunnassa.
Samoin kuin ihmiset usein käyttävät toista etunimeään ja sukunimeään.
Ne, joilla on jotakin minua vastaan niiden asioiden vuoksi, joista puhun,
yrittävät löytää mitä tahansa sellaista, mikä saisi asiat näyttämään salailulta,
tai että minulla on hämäriä suunnitelmia. Se ei yllätä minua.
Mutta aivan sama. Se ei merkitse mitään minulle.
Käytän nimeä Peter Joseph. Ihmiset voivat kutsua minua ihan miksi lystäävät.
Olen jatkuvasti tekemisissä ihmisten kanssa, laittamassa itseni likoon. Ei minulla ole mitään salailtavaa.
Ja vaikka joku saisi selville todellisen henkilöllisyyteni, missä asun,
ketkä ovat vanhempani, ketkä ovat kaikki ystäväni,
se ei tulisi muuttamaan mitään.
Valitettava totuus on se, että minut on asetettu hyvin kiistanalaiseen asemaan
ja perinteisesti kasvatetuilla ihmisillä on paljon ongelmia minun suhteeni,
enkä tahdo nähdä muiden ihmisten kärsivän minun toimintani takia.
Suurin osa ystävistäni ja perheestäni ovat oikein hyvin tietoisia tästä asiasta ja he hyväksyvät sen.
Tämä on asia, jonka kanssa yritän tulla toimeen.
Jokaisella, joka luulee, että teen, mitä teen pahoin aikein tai rahallisista syistä,
tai oman etuni vuoksi,
on paljon opittavaa.
Ensinnäkin hoidan liikkeen nettisivustoa ja itse liikettäkin tappiolla.
Maksan ihmisille asioiden hoitamisesta ja ohjelmoimisesta.
On paljon vapaaehtoisia, joille olen äärimmäisessä kiitollisuudenvelassa.
Saadakseni asioita tehtyä nopeasti, joudun hyvin usein turvautumaan alan ammattilaisiin.
Myyn t-paitoja tämän vuoksi.
Se on ainoa liikkeeseen liittyvä asia, jota myyn.
Ja mitä DVD-levyjen myyntiin tulee,
jos ihmiset eivät voi kunnioittaa sitä, että veloitan 5 dollaria levyistä, joista voisi veloittaa 20 dollaria
ja että käytin suuria summia rahaa kyseisten elokuvien tekemiseen.
DVD-levyjen myyntitulot ovat tietenkin osa tulojani,
mutten kuitenkaan tee niillä voittoa.
Tarkoita sitä, että tuotot käytetään muihin projekteihin.
Minun itse asiassa täytyi lopettaa tukkumyynti, sillä ihmiset ostivat minulta levyjä tukkutilauksina
noin 2 dollarin kappalehintaan ja myivät niitä eteenpäin 20 dollarilla internetissä.
Sellainen on erittäin turhauttavaa.
Olen aiheuttanut itselleni paljon taloudellista haittaa tämän kaiken vuoksi.
Koko tämä kaksinaismoraali on minusta kiehtovaa.
On kaikenlaisia yhteiskunnallisia järjestöjä, jotka ottavat vastaan miljoonia dollareita lahjoituksina
myyden tonneittain rojua.
Yllätäen meidän kimppuumme käydään, jos myymme yhtikäs mitään,
koska pyrimme poistamaan rahan paradigman kokonaan.
Olen pahoillani. Meidän on pysyttävä hengissä tehdäksemme asioita.
Selventääksemme asiaa:
Zeitgeist-liike pyrkii edistämään vapaata tiedonvälitystä.
Laitan kaikki elokuvani jakoon ilmaiseksi. Annan ladata niitä ilmaiseksi.
Jos joku haluaa auttaa ostamalla 5 dollarin DVD:n,
josta voisin kaupallisesti veloittaa 20 dollaria, se auttaa,
mutta en panosta siihen.
Palaan töihin mainosalalle tai teen, mitä mitä ikinä on tehtävä
pitääkseni toiminnan käynnissä ja säilyttääkseni liikkeen lahjomattomuuden
pitämällä sen ei-kaupallisena.
Pyydämme liikkeelle lahjoituksia ainoastaan silloin,
jos meillä on työn alla suuri projekti, joka on saatava edistymään.
Meillä ei ole sellaisia projekteja juuri nyt.
Tällä hetkellä keskitymme keräämään ihmisiä
ja tehostamaan organisaatiomme toimintaa.
Taloustiede
Jos luet taloustiedettä,
se esitetään ikään kuin se olisi luonnontiedettä.
Olen lukenut läpi suurelta osin opinto-ohjelman,
jonka Harvardin yliopistossa taloustieteen kandidaatin tai maisterin tutkintoa
suorittavat opiskelijat käyvät läpi.
Taloustiede ei ole luonnontiedettä.
Se on tuulesta temmattu keksintö.
Se on huvittavaa, kuinka taloustieteen kirjoissa
on käyriä, kaavioita ja yhä uusia, monimutkaisia yhtälöitä.
Se on kaikki keksittyä.
Sillä ei ole mitään suhdetta maailmankaikkeuden luonnonlakeihin.
Se perustuu kansan tapaan järjestää tuotanto ja jakelu
ja olemme perustaneet tämän valtavan rakennelman, joka saa sen näyttämään pätevältä.
Taloustieteestä kenenkään ei oikestaan tarvitse tietää muuta kuin se, että
koko globaali talousjärjestelmä perustuu ihmisten jatkuvaan kulutukseen
täysin piittaamatta energiakysymyksistä,
luonnonvaroista tai mistään muustakaan.
Se on sokeaa, ahdasmielistä kulutusta ilman minkäänlaista ympäristön huomioon ottamista.
Tiede
Meidän tulee ymmärtää, että olemme kaikki tiedemiehiä
ja meidän on kaikkien alettava ajattelemaan asioita tieteellisesti,
niinkuin useimmat meistä tekevätkin jossakin määrin.
Jopa kaikkein syvimmin uskonnolliset yksilöt
käyttävät tiedettä jatkuvasti, kun he harkitsevat auton ostamista,
kun he tekevät päätöksiä arkielämässään.
He käyttävät näitä menetelmiä jatkuvasti. Me kaikki käytämme. Olemme kaikki tiedemiehiä.
Tämä on se oivallus, jonka on ihmisille valjettava.
Tiede ei ole kylmä, sydämetön asia.
Se on antanut meille kaiken, mistä hyvinvointimme muodostuu.
Joku voi tietysti väitellä filosofisesti,
mutta minun näkökulmastani
kaikenlainen filosofointi, kaikki käsitykset moraalista
ovat täysin merkityksettömiä, ellei niitä ole johdettu luonnollisesta maailmasta
käyttäen analysointimenetelmää nimeltä tieteellinen metodi.
Kaikenlaiset filosofiset taipumukset ja sanalliset harrastukset, joilla ei saavuteta yhtään mitään,
kyllästyttävät minut kuoliaaksi.
Uskonto on sanallinen harrastus.
Uskonto
Yksi ikivanhoja vallanpitäjien juonia
on tarjota kansalle uskonto,
jotta he odottaisivat jotain positiivista tapahtuvaksi,
kun he kärsivät johtuen tästä ainaisesta, jatkuvasta harvainvallan evoluutiosta,
jota on esiintynyt uskoakseni aina metsästäjä-keräilijä -yhteiskunnasta lähtien.
Kun otimme käyttöön maanviljelyn, muutimme kaiken.
Loimme yhteiskunnallista jakaantumista, aloimme hallita ympäristöämme.
Antropologit ovat pätevästi osoittaneet, että ennen neoliittista vallankumousta
planeetallamme vallitsi luonnollinen tasapaino.
Ihmismäärä oli tasapainossa, sillä elimme maapallon luonnonvarojen ehdoilla.
Kun aloimme hallitta planeettaamme maanviljelyn kautta ja nykyään muillakin keinoin,
aloimme horjuttaa tuota tasapainoa. Aloimme varastoida tuotteita epätasaisesti.
Aloimme tarkoituksellisesti synnyttää niukkuutta,
itsesäilytyksen ja voiton vuoksi.
Kun yhteiskunta muuttui yhä vain epätasaisemmaksi,
syntyi omaisuuden käsite.
Kun merirosvot alkoivat kiertää maailman meriä
kuljettaen tarvikkeita eri mantereille ja valtioille muodostaen resursseihin perustuvia valtarakenteita,
käytettiin erilaisia apuvälineitä ihmiskunnan hallitsemiseksi.
Tämä erotteli "elämisen arvoiset" tai "ne, jotka ansaitsevat hedelmät".
Pitääkseen yllä kerrostuneisuutta heille annettiin keinot alistamiseen.
Uskonto on eräs vanhimmista kansan tukahduttamisen keinoista.
En väitä, että uskonnot olisivat syntyneet tällä tavoin.
Se on aivan eri kysymys, mikäli haluat keskustella siitä,
koska sitä käsiteltiin ensimmäisessä elokuvassa.
Puhun nyt ainoastaan uskonnon käyttämisestä politiikan välineenä tavalla, jota näkee edelleen.
Kuinka usein kuuleekaan Yhdysvaltain presidentin sanovan:
"Jumala siunatkoon Yhdysvaltoja"?
Kuinka loukkaava lause tämä onkaan!
Ensinnäkin, se on loukkaava kaikkia muita maita kohtaan.
Miksi Jumala siunaisi vain Yhdysvaltoja?
Jumala siunaisi koko maapalloa, mikäli eläisimme järkevässä yhteiskunnassa.
Siis mikäli Jumala olisi olemassa, tietenkin.
Mutta en halua lähteä tälle linjalle.
Minulle uskonto on kaksijakoinen.
Toisella puolella ovat iskostuneet dogmat.
On ylösnousemuksia ja kaikenlaisia mielikuvituskäsitteitä,
jotka esiintyvät kirjoissa.
Mutta toisella puolella taas on loistava filosofinen pyrkimys.
Pidän syvästi monista Jeesus-hahmon lausahduksista.
Mielestäni lähes jokaisella keskeisellä uskonnollisella hahmolla on kauniita näkemyksiä.
Uskonnollisessa ajattelussa on aikojen saatossa hyväksi havaittuja arvoja,
joihin tulee tarttua.
Useat vaikuttavimmista ja kauneimmista tuntemistani ihmisistä ovat itse asiassa
kristittyjä, islaminuskoisia, hinduja tai juutalaisia.
He tietävät, mihin vetää rajan
ja milloin on hyvä lopettaa fanaattisuus,
sillä se on vaarallista uskonnoissa.
Kun ihminen uskoo johonkin niin sokeasti, että sanoo:
"Jeesus oli olemassa. Piste. Jos joku väittää vastaan, hän on viholliseni."
Tällöin on käsiteltävänä todella vakavia neurooseja.
Sillä, oliko Jeesus olemassa, ei ole merkitystä.
Jacque Fresco sanoi sen mielestäni parhaiten Larry Kingin haastattelussa.
Larry king kysyi: "Mitä mieltä olet kristinuskosta?" hän vastasi:
"Se on hienoa. Milloin se otetaan käyttöön?"
Uskonnollinen kantani on, että toivon uskonnollisuuteen taipuvaisten
syventyvän uskonkappaleisiinsa ja kysyvän itseltään,
mitä osaa uskonnostaan he todella käyttävät.
Mitä sellaisia yhteisiä näkemyksiä kaikilla uskonnoilla on,
joiden voi nähdä konkretisoituvan ihmisten käyttäytymisessä?
"Kultainen sääntö" ja kaikki muut uskonnoille yhteiset asiat,
meillä taitaa olla lista näistä perehdytysoppaassamme.
Kun näitä ideoita tarkastelee, huomaa, että kukaan ei toteuta niitä käytännössä.
Loppujen lopuksi ajatukseni uskonnoista on hyvin yksinkertainen:
Ne ovat vain kasa tarinoita. Ne ovat allegorioita, joilla on merkityksensä,
jotka kuitenkin vääristyvät tulkinnoissa, koska se on merkitysopin luonne.
En silti halua poissulkea uskontoa.
En ole sitä mieltä, että uskonnot pitäisi kieltää lailla tai mitään sellaista.
Mielestäni ne pitäisi ymmärtää sellaisenaan.
Ihmiskunnan ongelmana on hajanaisuus.
On liian monta ideologiaa, joilla ei ole mitään konkreettista perustaa.
Haluan tehdä tämän täysin selväksi:
kaikki perinteiset länsimaalaiset uskonnot
poikkeuksena ehkä muutamat osa-alueet hindulaisuudessa ja buddhalaisuudessa,
mutta ns. juutalais-kristillis-islamilainen usko ei nähdäkseni eroa
politiikassakin nähtävistä ismeistä,
tarkoittaen kommunismia, sosialismia, fasismia ja kapitalismia.
Nämä ovat ihmisten luomia ajatusmalleja, eikä niillä ole mitään tekemistä luonnon kanssa.
Toisin sanoen niillä ei ole mitään tekemistä maapallon kantokyvyn,
selviytymiskykymme,
tuotantokykymme, tuotantomenetelmiemme,
tai jakelumenetelmiemme kanssa,
eikä myöskään sen kanssa, miten ohjaamme yhteiskuntaa, pidämme itsemme hengissä ja terveenä,
ja miten vaurastutamme tätä koko organismia,
jollaiseksi ihmiskunnan miellän. Yhdeksi eliöksi.
Yhdelläkään noista uskonnoista ei ole mitään tekemistä näiden asioiden kanssa
ja se on ongelmallista minulle.
Esimerkkinä katolinen kirkko ja monet muut uskonnot,
jotka ruokkivat vanhan testamentin ajatuksia,
puoltavat tätä illuusiota, että voimme lisääntyä jatkuvasti
ja kaikki tulee olemaan hyvin.
Jumala huolehtii kaikista.
Nykytilanteessa, perinteisten energianlähteiden tulevaisuuden
ja sen valossa, miten kuljemme kohti luonnonvarojen ehtymistä,
minä en aio hankkia lapsia.
Yritän olla mahdollismman optimistinen
Zeitgeist-liikkeen ja mahdollisuuksiemme suhteen,
jotka ovat päätähuimaavat.
Juuri nyt meillä on voimakkaita rajoitteita.
En aio hankkia lapsia. Miksi?
Miksi sanoisin näin?
Ensinnäkin, se ei tuntuisi oikealta.
Tuntuisi täysin huolimattomalta ja vastuuttomalta tällä hetkellä
tuoda maailmaan uusi ihminen.
Kun useimmat ihmiset hankkivat lapsia, se on perinteistä oman edun tavoittelua.
"Meillä tulee olemaan perhe ja lapsia! Hitot maapallon kantokyvystä,
hitot siitä, jos elinolot kurjistuvat!"
Tätä näkee jatkuvasti köyhemmillä alueilla.
Asuin ennen asuntovaunualueella. Olen nähnyt tämän lukemattomia kertoja.
Ihmisillä ei ole minkäänlaista suhdetta mihinkään. Heillä ei ole koulutusta
yhteiskunnan toimintaperiaatteista, tai heitä ruokkivista prosesseista.
Niinpä he puskevat jatkuvasti lisää jälkikasvua,
tai tekevät jos jonkinlaisia asioita, joilla ei ole suhdetta mihinkään.
Keskitytään lapsinäkökulmaan.
Minusta lapsen tekeminen tarkoittaa, että ajattelee:
"Uskon maailman säilyvän hyvällä tolalla lapseni elämän ajan."
Ja siitä seuraa kysymys: "Mitä, jos lapseni saa lapsenlapsen?
Pitäisikö maailman kyetä säilyttämään vakaat elinolot myös lapsenlapselleni?"
Tämä on se olennainen kysymys.
Tätä kaikkien vanhempien tulisi kysyä itseltään.
Heidän ei tulisi hankkia lapsia itsekkään oman etunsa tavoittelun vuoksi
niin, että he heillä olisi "perhe" ja että he voisivat noudattaa perinteitä ja käydä kirkossa
kahden lapsensa kanssa.
Sen täytyy perustua johonkin konkreettiseen.
Ihmiskunnan täytyy alkaa ajattelemaan suhdettaan luontoon.
Kunnes näin tehdään, olemme saatana tuhoon tuomittuja.
Olemme luoneet taloudellisen rakenteen.
uskonnollis-filosofisen rakenteen,
joka on eriytetty kaikesta konkreettisesta ja todellisesta
ja nämä ideologiat tulevat tuhoamaan ihmislajin, sekä planeettamme.
Vastustajat
Siitä on muodostunut kotiteollisuutta,
että ihmiset myyvät Zeitgeist-liikettä mollaavia kirjojaan ja DVD-levyjään.
Ihmisillä on mainoksia ja sponsorointia sisältäviä nettisivustoja
ja pidän koko touhua suoraan sanoen huvittavana.
Zeitgeist 1 perustuu aikaisempaan tietoon.
Elokuvassa ei ole ainuttakaan asiaa, jolla ei ole lähdettä.
Suurin vastaväitteiden aihe on ensimmäinen osa, uskonto-osio.
Uskontojen keskinäiset suhteet.
Se ei ole salaisuus. Siitä on puhuttu vuosisatoja.
Uskonnot ovat lainanneet toisiltaan.
Uskontojen täytyy lainata toisiltaan.
Miksi? Koska kaikki informaatio on jatkonaista.
Kaikki tieto on jatkonaista.
On epäloogista ajatella, että minkään uskonnon mikään tieto olisi lähtöisin uudesta alkuperästä.
Ja siinä itse asiassa piilee koko asian kauneus. Jos seuraa useimpien valtauskontojen lähteitä taaksepäin,
ne kaikki pohjautuvat luontoon.
Ne kaikki periytyvät primitiivisistä ajatuksista koskien luonnonoloja:
myrskyjä ja aurinkoa.
Se ei ole mitään metafyysistä, se ei ole vaikeaselkoista, vaan täysin päivänselvää.
Onko mikään mysteeri, että aurinkoa on jumaloitu elämän lähteenä?
Sitä se on.
Onko siinä mitään arvoituksellista? Ei tietenkään.
Nykyhetki
Tällä hetkellä
öljyvaramme ovat ehtymäisillään.
Maakaasuvaramme tulevat myös ehtymään.
Itse asiassa, kaikki fossiiliset polttoaineet,
jotka hallitsevat yhteiskuntaa.
Koko yhteiskuntamme on rakennettu fossiilisten polttoaineiden ja
muovien varaan.
En edes lähde puimaan sitä asiaa.
Kaikkien tämän kyseenalaistavien tulisi miettiä, mitä kaikkea öljy ja fossiiliset polttoaineet pyörittävät.
Valot, joita käytämme,
hiili- ja maakaasuvoimalat, henkilöautot
ja koko teollisen yhteiskunnan rakenne perustuu fossiilisiin polttoaineisiin.
Ja käytämme niitä todistetusti huomattavasti nopeammin kuin ne uusiutuvat,
missä kestää satoja miljoonia vuosia.
Kukaan ei ajattele tätä.
Sitä ei ajatella, koska aikamme taloudellinen maailmankuva ei salli sitä.
Keskeinen arvo länsimaisessa yhteiskunnassa nykypäivänä,
keskeinen motivoiva arvotekijä Yhdysvalloissa on pelkkä sokea kulutus.
"Lauantai on shoppailupäivä", kuulin jonkun joskus sanovan.
Käytin syystä Addendumissa Times Squarea kuvaamaan melua,
jos muistat, kuinka niillä kaikilla ruuduilla on kohinaa,
koska Times Square on täydellisen tuhlauksen ruumiillistuma.
Vastenmielisimmät ihmiskunnan piirteet,
materialistinen melu.
Ihmiskunta ei voi selviytyä maailmankatsomuksella, joka edellyttää loputonta kasvua,
kuten nykyinen maailmankatsomuksemme.
Jos tämä asia ei ole vielä selvä, mietipä tätä:
Ostelemme ja kulutamme aina vain enemmän.
Se pyörittää talouden rattaita.
Jos ihmiset lakkaavat ostamasta, kaikkien maiden BKT:t laskevat.
Mitä enemmän ostamme, kulutamme ja tuhoamme luonnonvaroja,
sitä nopeammin hävitämme itsemme.
Mitä voimme tehdä?
Miten tämä estetään?
Tämän vuoksi Zeitgeist-liike on olemassa.
Meidän on omaksuttava filosofinen elämänkatsomus, joka tunnustaa, että
haluamme kaikki samaa asiaa.
Me kaikki haluamme selviytyä tällä planeetalla.
Edessämme on valtavan suuria ongelmia,
joiden ratkaiseminen on mahdollista vain yhteistyöllä.
Jokaisen on karistettava uskonnolliset käsityksensä
sekä hylättävä kapitalistiset, sosialistiset, fasistiset ja kommunistiset ajattelumallinsa.
Ihmisten on unohdettava kaikki, mitä heille on opetettu
ja kysyttävä itseltään:
"Mitä ihmettä me oikein tarvitsemme jatkaaksemme selviytymistämme tällä planeetalla
ilman sotia ja muita hirveyksiä, sekä ollaksemme toistamatta tätä samaa vanhaa kaavaa?
Resurssitalous
Zeitgeist-liike, kuten asia materiaaleissamme ilmaistaan, on
Venus-project:n aktivistihaara, joka puskee kehitystä kohti ns. resurssitaloutta.
Resurssitalous on helppo ymmärtää.
Se on järjestelmä, joka perustuu "systeemiteoreettiseen lähestymistapaan".
Selittääkseni systeemiteoreettisen lähestymistavan, riittää, kun ajattelemme planeettaamme.
Planeettamme on kokonaisvaltainen järjestelmä.
Ensimmäinen askel on siis hyvin yksinkertainen:
myönnämme tämän ja käsittelemme planeettaa systeeminä.
Meidän on alettava mitata ja tarkkailla kaikkia planeettamme resursseja.
Emme voi olla niin typeriä, että annamme yhtiöiden hallita resursseja
oman pienen kuppikuntansa vaurastuttamiseksi,
resursseja, joiden tulisi luontaisesti kuulua meille kaikille.
Kaikki luonnonvarat tulisi julistaa ihmiskunnan yhteiseksi perinnöksi.
Ilman tätä vakaan yhteiskunnan rakentaminen on mahdotonta.
Synnymme tällä planeetalla ja saamme sen perinnöksi. Planeetta on kotisi.
Ei jokin maapläntti, joka mielletään kiinteistöksi.
Ei jokin talo, jonka luulet omistavasi. Ei ole olemassa mitään omistusoikeutta.
Omistusoikeuden tarkoitus on luoda rajoitteita.
Omistusoikeus on vain huipulla olevien keino varmistaa,
ettei kukaan kykene häiritsemään sitä tosiseikkaa, että he kontrolloivat lähes kaikkea.
Meidän on seurattava planeettamme luonnonvaroja.
Meidän on alettava suunnitelemaan tuotanto- ja jakelujärjestelmää,
joka ei perustu voiton oikkuihin,
vaan tuotannon ja jakelun tehokkuuden maksimointiin.
Planeettamme on täynnä luonnonvaroja.
Meidän on alettava ymmärtää, mitä meillä on.
Meidän on käytettävä tiedettä ja teknologiaa kohdistaaksemme
ja käyttääksemme resursseja mahdollisimman tehokkaasti
ja siksi kannatamme systeemiteoreettista lähestymistapaa.
Jos juuri nyt suuntaisimme resurssimme yhteiskunnan muuttamiseen
luodaksemme resurssitalouden, saisimme sen aikaan hyvin nopeasti.
Ongelman muodostavat
vakiintuneet uskomukset sekä järjestelmän muutosvastaisuus,
jotka tulevat koitumaan kohtaloksemme.
Vapaa markkinatalous tulee tappamaan kaiken tällä planeetalla.
Tai itse asiassa syypää siihen tulee olemaan rahajärjestelmä.
Rahan haaliminen ja vaihdanta "työtä palkkaa vastaan" -järjestelmässä sekä voiton tavoittelu
tulevat tuhoamaan ihmiskunnan.
Sillä rahajärjestelmä vain vetää kaikkea niiden suuntaan, joilla on eniten valtaa.
Juuri nyt olemme ympäristökriisin, tarkemmin sanottuna energiakriisin partaalla.
Olemme taloudellisen kriisin partaalla, joka hyvin pitkälti on sidoksissa energiakriisiin.
Olemme työttömyyskriisin partaalla, joka tietenkin on pitkälti sidoksissa taloudelliseen kriisiin.
Ja edessä on vakava rikollisuusongelma.
Yhteiskunnan romahtaminen on käynnissä. Ihmiset sanovat:
"Talous tulee elpymään."
Vaarallisin asia, joka tällä hetkellä voi tapahtua, on USA:n talouden elpyminen.
Vaarallisin asia tällä hetkellä on se, jos käytämme yhä enemmän luonnonvaroja,
sillä se ainoastaan nopeuttaa väistämätöntä tuhoa.
Jos ihmiset ostavat enemmän autoja tukeakseen talouden elpymistä,
se vain lisää polttoaineen kulutusta
ja nopeuttaa luonnonvarojen ehtymistä.
Mitä enemmän bensiiniä kuluu, sitä enemmän energiaa tuhlaantuu pelkän kuluttamisen vuoksi.
Ja tämä tulee viemään meiltä hengen.
Niinpä resurssitalous pyrkii
poistamaan kaikki ekologisesti kestämättömät menettelytavat
ja luomaan kokonaisvaltaisen hallintajärjestelmän resursseille
sekä työn priorisoinnille - tämä olisi iso parannus.
Ajattele, kuinka paljon aikaa ihmiset hukkaavat elämistään täysin turhanpäiväisten töiden parissa.
Ajattele, kuinka paljon Wall Streetillä työskentelevä henkilö tuhlaa energiaa
ajaessaan sinne kotoaan Pennsylvaniasta joka ikinen päivä
voidakseen spekuloida osakemarkkinoilla,
kuluttaen energiaa asiaan, jolla ei ole mitään merkitystä
ja joka itsessään kuluttaa sitäkin enemmän energiaa.
Kun alkaa ajatella tällä tavalla,
alkaa tajuta, kuinka paljon energiaa ja luonnonvaroja kuluu hukkaan
toimintoihin, jotka eivät tuota mitään,
paitsi itsekästä etua ja rahamääräistä kulutuskykyä tietyille yksilöille,
mutta eivät tuota mitään yhteiskunnalle.
Ajattele, kuinka kaunis yhteiskunta olisi,
jos alkaisimme valistaa ihmisiä ympäristön ja luonnon toimintatavoista,
tieteen ja teknologian kehityksestä sekä luonnonsuojelusta.
Kun ihmiset kykenisivät arvioimaan yhteiskuntaa perehtyneestä näkökulmasta,
he alkaisivat tarkastella asioita, joilla on merkitystä.
[huokaus]
Se olisi mullistava askel.
Se olisi uskomatonta,
nähdä ihmisten tekevän asioita, jotka todella merkitsevät
ja jotka antaisivat heille niin paljon enemmän vapautta.
Liittääkseni tämän asiayhteyteen,
ihmislajin selvityminen edellyttää, että oman edun tavoittelu, jota ihmislajilla esiintyy,
mutta jota järjestelmämme voimistaa,
määritellään psykologisesti uudelleen.
Yhteiskunnan edusta on tultava yksilön etu.
Toisin sanoen, tehdessäni keksinnön
se annetaan kaikkien käyttöön,
parannettavaksi ja hyödynnettäväksi.
Keksintöäni ei pimitetä patentein ja tavaramerkein, vaan se annetaan kaikille.
Vastaavasti tämä tarkoittaa sitä, että aina, kun joku muu tekee keksinnön,
luo jotakin tai saa jonkin idean,
myös minä hyödyn siitä.
Näin ihmiskunnasta tulee yksi eliö. Siitä tulee toimiva järjestelmä.
Henkisyys
Ihmiset kysyvät minulta usein henkisyydestä.
"Jos et pidä olemassa olevista uskonnoista,
oletko hengellinen muilla tavoin?"
Tai muuta vastaavaa.
Ainoa oleellinen hengellisyyden laji
on luonnon kiertokulun ja universumin luonnollisen tasapainon ymmärtäminen,
näin ärsyttävästi ilmaistuna.
Luonnonlait, painovoima ja tapa, jolla maailma toimii;
Jumala on luonnonlaeissa, eikä mitään muuta.
Uskon todellisen henkisen heräämisen
tapahtuvan, kun ihmiset alkavat ymmärtää,
että heidän on toimittava yhdessä
ja käytettävä luonnonvaroja yhteisesti.
Ihmisten on alettava ymmärtää, että he saavat elantonsa tästä planeetasta,
että he saavat valonsa auringosta,
että on olemassa luonnollisia ja ehtymättömiä energianlähteitä,
jotka voitaisiin saattaa kaikkien käyttöön.
Ihmisten on haluttava jakaa ja työskennellä yhdessä,
sillä systeemi edellyttää sitä.
Maapallo edellyttää sitä.
Lajimme selviytyminen edellyttää sitä
ja se tulee olemaan hengellinen herääminen, jos asian näin haluaa ilmaista.
Tulevaisuus
Elämme valtavien mahdollisuuksien maailmassa,
myönteisten mahdollisuuksien maailmassa.
Kuitenkin kaikki merkit viittaavat itsetuhoomme
ottaen huomioon vakiintuneet taloudelliset ja ideologiset rakennelmamme.
Jälleen kerran: kapitalismi, sosialismi, kommunismi, fasismi,
juutalaisuus, islam ja kristinusko.
Niillä ei ole mitään tekemistä lajimme selviytymisen kanssa.
Surullinen tosiasia on se,
että ihmiskuntaa on ravisteltava hereille melkoisella tavalla,
ennenkuin se ymmärtää, mistä Zeitgeist-liike
resurssitalous, Venus Project
ja Jacque Fresco puhuvat.
Meitä ohjaavat biososiaaliset paineet.
Tarvitaan ongelmia, ennenkuin heräämme ja haluamme muuttaa asioita.
En halua nähdä ihmiskunnan kärsivän.
En halua nähdä väestön alkavan harventua energian ja ruoan puutteen vuoksi.
En halua nähdä näiden asioiden tapahtuvan,
mutta tiedän, että suuri osa niistä tulee ikävä kyllä tapahtumaan.
Kunnes ihmiset alkavat herätä ja hyväksyä tulevaisuudessa siintävän uuden maailmankuvan,
jota kohti meidän on pyrittävä niin nopeasti kuin mahdollista.
Ei tarvitse kuin katsoa nykyistä taloudellista luhistumista.
USA:n hallitus on velkaa 12 biljoonaa dollaria.
Siitä tulee koomista ennen pitkää.
Mitä tapahtuu, kun velka nousee 20 tai 30 biljoonaan?
Kun Yhdysvaltain hallitus ei kykene enää maksamaan korkoja valtion obligaatioistaan
ja muista juoksevista veloistaan, olemme teoriassa vararikossa.
Mitä luulet tapahtuvan, kun Kiina ei saa rahojaan Yhdysvalloilta?
Mitä luulet tapahtuvan, kun Yhdysvalloilta,
joka käyttää 25 % maailman energiasta,
alkaa loppua öljy Irakissa ja se alkaa miehittää muita Lähi-Idän valtioita,
luultavasti jo etukäteen, mutta joka tapauksessa.
Ja Kiina, joka saa öljynsä Iranilta, sanookin:
"Kuulkaas, me joudumme kyllä estämään teitä ottamasta Iranin öljyä,
koska tarvitsemme sitä itse ja olette meille paljon velkaa. Se ärsyttää meitä."
Uskotko, että sota näiden kahden suurvallan välillä olisi mahdollinen?
Uskon, että kolmas maailmansota
saattaisi olla erittäin hyvin mahdollinen
ja silloin soditaan tosissaan.
Tämä ei tule olemaan juonittelua, kuten 1. ja 2. maailmansota
perustuen geopoliittisiin uudelleenjärjestelyihin ja satunnaisiin resurssien nappailuihin.
Tämä tulee olemaan sota eri maiden selviämisestä.
Toivon, että tätä ei tapahdu.
Toivon vilpittömästi, että nämä puhumani asiat ovat virheellisiä ja vääriä,
mutta ei tarvitse kuin katsoa suuntauksia.
Jollain tavoin tulemme päätymään järjestelmään, joka ei perustu nykyajan rahaan.
Miksi? Koska historioitsijat tulevat tulevaisuudessa ymmärtämään rahan
nyky-yhteiskunnan tuhon täydelliseksi ja keskeiseksi syyksi.
Se tullaan ymmärtämään tulevaisuudessa.
Historioitsijat katsovat nykyhetkeä ja tuumivat:
"He valmistivat hyödykkeitä,
myivät ne voiton maksimoimiseksi
yhä uudestaan ja uudestaan
ilman minkäänlaista käsitystä planeetan tilasta, kierrätysprotokollista tai mistään muustakaan.
He polttivat fossiilisia polttoaineita miljoona kertaa nopeammin kuin ne uusiutuvat?"
He tulevat nauramaan meille
ja ihmettelemään, millaisia alkukantaisia ääliöitä me oikein olimme.
Jos ylipäänsä selviämme siihen asti.
En haluaisi kuulostaa alentuvalta ja negatiiviselta. En pidä tällaisen sanahelinän viljelystä,
mutta olen nyt aika ärtynyt, vaikka yritän olla olematta.
Haluan vain tehdä selväksi, että
järjestelmämme on teennäinen.
Se on viallinen järjestelmä, sillä se ei voi kestää loputtomiin.
Se on niin yksinkertaista.
Ehdotamme vaihtoehdoksi resurssitaloutta. Toivon jokaisen tätä katsovan menevän osoitteeseen
www.thezeitgeistmovement.com
ja ymmärtävän, mitä teemme.
Toivon jokaisen ymmärtävän,
että me joko muutumme tai kuolemme.
Kiitokset kaikesta, mitä teet, Peter.
Charles Robinsonin elokuva.
Kopiokaa vapaasti.
(tietenkin ilman rahallista korvausta)
Myytävää DVD:tä ei ole.
Lataa: www.whoispeterjoseph.com
www.thezeitgeistmovement.com
www.thevenusproject.com
www.zeitgeistmovie.com
On muutoksen aika!
www.zeitgeist.fi